stanford-oval/wikipedia huggingface dataset:
ויסוקו
הקהילה היהודית

במהלך המאה ה-18 התיישבו יהודים בעיר. לאחר סיפוח האזור על ידי האימפריה האוסטרו-הונגרית היגרו לעיר משפחות יהודיות, רובן ממוצא אשכנזי. ב-1884 הוקם בית הכנסת לקהילה, בהמשך חרב ולאחר מלחמת העולם הראשונה הוקם חדש תחתיו. עוד הוקמו בית עלמין ותלמוד תורה. בראשית המאה ה-20 כיהן בקהילה כדיין ופוסק הרב משה פירירה. בעיר תועדה פעילות ציונית. ב-1941, לאחר כיבוש יוגוסלביה על ידי גרמניה הנאצית וכינון מדינת קרואטיה העצמאית בשלטון האוסטאשה החלו רדיפות יהודים. בני הקהילה נעצרו והובלו למחנה הריכוז גוספיץ' וממנו גורשו למחנה ההשמדה יאסנובאץ. מרבית בני הקהילה נרצחו בשואה והקהילה לא חודשה.
לקהילה זו השתייכו יהודי הכפר קִיסֶלְיָאק(אנ'). המקום שימש אתר נופש ליהודי סרייבו ומעט היהודים שהתגוררו במקום נסמכו הלכתית על קהילת ויסוקו. במקום הוקם בית עלמין קטן שנכון ל-2006 עדיין ניתן היה לאתר את שרידיו.
ערים תאומות

קרואטיה ביילובאר, קרואטיה
טורקיה קארטאל, טורקיה
הערות שוליים

↑  הקהילה היהודית בוויסוקו, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 121-120.
↑  אתרי מורשת יהודית בבוסניה והרצגובינה, באתר אוניברסיטת סירקיוז, עמודים 30–31 (באנגלית).
| --- | --- |
בקרת זהויות :  NLI: 987007531128205171  GND: 4421583-6  LCCN: n96072240  NKC: ge566671  VIAF: 133860494   WorldCat (עם VIAF): 133860494
וולף אופנהיימר

| --- | --- |
 לידה:  המאה ה־17 וינה 
 פטירה:  10 בנובמבר 1726 ט"ז בחשוון ה'תפ"ז הנובר
 מקום קבורה:  Old Jewish Cemetery, Hanover 
 
שמעון וולף אופנהיימר (או: אופנהיים; וינה סביבות ה'ת"י, 1650 – ט"ז בחשוון ה'תפ"ז, 10 בנובמבר 1726) היה איש עסקים ובנקאי יהודי גרמני ויהודי חצר מטעם הבוחר של ברונסוויק-לונבורג בהאנובר.
ביוגרפיה

נולד בווינה סביבות ה'ת"י 1650 והיה בנו הגדול של שמואל אופנהיימר שעבד עבור הקיסר לאופולד הראשון.
נישא בפעם הראשונה לפריידא ברנדס, בתו של משה יעקב כ"ץ מהנובר, נכדתו של ליפמן כ"ץ (אנ'). ולאחר מותה, נישא לרבקה שפרה בתו של הפרנס מאיר רהיינגאנום.
במחצית השנייה של המאה ה-17, הציע הבוחר ארנסט אוגוסט "כמה אנשי כספים וספקים יהודים לחצרו כיהודים מגנים" וגם קרא לשמעון וולף אופנהיימר להנובר. עם זאת, בשל התנגדותם של האזרחים הנוצרים של העיר העתיקה, אופנהיימר הצליח להתיישב רק בקלנברגר נוישטאדט (גר'), שם נבנה "בית כנסת קטן בחצר נסתרת" רק ב-1703.
לאחר שייסד את הבנק ובית המסחר שלו בקלנברגר נוישטאדט, ששימש גם כ"סניף" של הבנק הווינאי של אביו, אופנהיימר - האופנהיימרים ההנוברים - הייתה אחת ממשפחות החצר היהודיות המובילות באימפריה הרומית הקדושה של הגרמנים. "שייצגה רשת הקשורה קשר הדוק על ידי קשרים משפחתיים ועסקיים." אופנהיימר פעל כחלק מרשת יהודית בולטת שנראתה כמעט כאריסטוקרטיה, לעיתים קרובות באמצעות נישואים של יהודים חצר קרובים בווינה, ברלין, הנובר, קרלסרוהה ובתי מגורים אחרים של האימפריה.
לאחר שנת 1700, הגיע להאנובר המתמטיקאי והאסטרונום רפאל לוי הנובר תפס תפקיד כרואה חשבון של אופנהיימר, ולאחר מכן, בהסכמתו, הפך לתלמידו של גוטפריד וילהלם לייבניץ.
נפטר בהנובר ביום ראשון בט"ז בחשוון ה'תפ"ז. אופנהיים נקבר, יחד עם אשתו, בנו יעקב ואשתו ושניים מילדיהם, בבית הקברות היהודי הישן באוברשטראסה (אנ'). לקברו ניתן המספר 186.
בנו יעקב וולף אופנהיימר השתלט על עסקי הבנקאות שלו לאחר מותו ב-1726, ולאחר מכן העסיק את מאיר אנשל רוטשילד כשוליה בין השנים 1757 ו-1763.
משפחתו

בנו - יעקב וולף אופנהיים (נפטר ב-6 ביולי 1760), בית הקברות אוברנשטראסה, מספר קבר 189
אשתו הראשונה שרה מרים יעקב אופנהיים לבית דנקוורת, בתו של משה דנקוורת (נפטרה ב-6 באוקטובר 1728), בית הקברות אוברנשטראסה, מספר קבר 188
אשתו השנייה אדל יעקב אופנהיים (נפטרה ב-14 באפריל 1783), לבית איציג אופנהיים, בתו של יצחק אופנהיים; בית הקברות אוברנשטראסה, מספר קבר 213
הערות שוליים

↑  Stern, Selma (1950). The Court Jew: A Contribution to the History of the Period of Absolutism in Europe. Transaction Publishers. p. 213.
↑  Spingola, Deanna (2011). The Ruling Elite: A Study in Imperialism, Genocide and Emancipation. Trafford. pp. 9–10. ISBN 978-1-4269-5462-7.
וולף בירמן

| --- | --- |

 לידה:  15 בנובמבר 1936 (בן 87) המבורג, גרמניה הנאצית 
 מדינה:  גרמניה, גרמניה המזרחית 
 לאום:  יהודים 
 שם עט:  Preußischer Ikarus 
 מקום לימודים:  אוניברסיטת הומבולדט של ברלין, Heinrich-Hertz-Schule 
 שפות היצירה:  גרמנית 
 סוגה:  מוזיקה עממית, בפסקה זו רשומה אחת נוספת שטרם תורגמה 
 תקופת הפעילות:  מ-1960 
 בן או בת זוג:  אווה-מריה האגן (1965–1972)  Sibylle Havemann (1972–1975) 
 צאצאים:  Eliyah Havemann 
 מספר צאצאים:  10 
 פרסים והוקרה:  אזרח כבוד של ברלין (26 במרץ 2007)  פרס מריון סמואל (7 בדצמבר 2015)  פרס היינץ גלינסקי (2001)  Deutscher Kleinkunstpreis (1979)  Deutscher Schallplattenpreis (1973)  Markgräfler Gutedelpreis (2019)  Deutscher Schallplattenpreis (1975)  פרס נקודת אלפא (2017)  Deutscher Schallplattenpreis (1977)  פרס ארנסט טולר (2018)  Joachim-Ringelnatz Price (2006)  פרס היינריך היינה (1993)  צלב המפקד של מסדר המצוינות של הרפובליקה הפדרלית של גרמניה (15 בנובמבר 2007)  פרס ביכנר (19 באוקטובר 1991)  הפרס הלאומי הגרמני (17 במאי 1998)  דוקטור לשם כבוד של אוניברסיטת הומבולדט של ברלין (7 בנובמבר 2008)  פרס פרידריך הלדרלין (1989)  פרס פונטאנה (1969)  פרס פלבאך ע״ש מריקה (1991)  Medaille für Kunst und Wissenschaft (Hamburg) (2006) 
 www.wolf-biermann.de
 
קרל וולף בירמן (בגרמנית: Karl Wolf Biermann; נולד ב-15 בנובמבר 1936 בהמבורג) הוא זמר-יוצר ופובליציסט יהודי-גרמני, לשעבר דיסידנט מזרח-גרמני.
קורות חייו

וולף בירמן נולד בשנת 1936 לאֶמה ולדַגוֹבֶּרְט (Dagobert;‏ 1904–1943) בירמן. אביו, יהודי-גרמני יליד המבורג, שעבד כמסגר במספנה בעיר, היה קומוניסט פעיל, חבר המפלגה הקומוניסטית של גרמניה, ומתנגד לנאצים. בעת שלטון הנאצים נכלא בשל פעולותיו, בין היתר כנגד משלוחי הנשק שנשלחו מגרמניה לגנרל פרנקו בספרד ב-1937, ובמהלך מלחמת העולם השנייה נלקח מבית הכלא למחנה ההשמדה אושוויץ, שם נרצח בשנת 1943.
כשסיים וולף בירמן את חוק לימודיו בראשית שנות ה-50, בגיל 17, החליט לעבור לגרמניה המזרחית, מתוך תקווה כי שם יוכל לחיות את חייו כקומוניסט בהתאם לאמונתו. עד 1955 הוא התגורר בפנימייה ליד העיר שוורין.
בירמן למד כלכלה פוליטית באוניברסיטת הומבולט שבברלין. בין השנים 1957–1959 שימש כעוזר מנהל בתיאטרון הגרמני ברלינר אנסמבל (Berliner Ensemble). בהמשך עבר ללימודי פילוסופיה ומתמטיקה.
ב-1960 התוודע בירמן למלחין הגרמני-אוסטרי הנס אייזלר, אשר אימץ אותו כבן טיפוחיו, וניצל את השפעתו בממסד המזרח גרמני על מנת לקדם את קריירת השירה של בירמן, עד מותו ב-1962.
בשנת 1961 ייסד בירמן בברלין את תיאטרון העובדים והסטודנטים (Arbeiter- und Studententheater). מופע שהעלה בנושא בניית החומה בברלין הביא לסגירת התיאטרון בשנת 1963.
על אף שהיה קומוניסט בדעותיו, הייתה השקפת עולמו נון-קונפורמיסטית, והדבר לא נעלם מעיני המשטר. משנת 1964 החל להופיע גם בגרמניה המערבית. בסוף שנת 1965 החליטה המפלגה לאסור עליו להופיע ולפרסם בציבור במדינה בטענה שהוא מפיץ דעות ספקניות ואנרכיסטיות. איסור דומה הוטל גם על הסופרים שטפן היים והיינר מילר. השטאזי הכין תוכנית פעולה להריסת המוניטין שלו במדינה.
מספר אמנים ביקרו את בירמן בשנים אלו על מנת לתמוך בו. שירתו הועתקה והופצה במזרח גרמניה בכתב ובקלטות והועברה מיד ליד, וכך הגיעה גם לגרמניה המערבית. שיריו אלו הביאו לו את הכרתו ופרסומו.
בשנת 1976 החליטה מפלגת האיחוד הסוציאליסטי של גרמניה על שלילת אזרחותו בעת ששהה בביקור במערב גרמניה. ביקור זה היה באישור השלטונות המזרח-גרמניים, ובו הופיע בפני איגוד העובדים של עובדי הברזל. שלילת האזרחות גררה מחאה ממספר אינטלקטואלים מזרח גרמניים, בהם הסופרת כריסטה וולף.
בשנת 1977 הצטרפה אליו גרושתו, השחקנית  אווה מריה האגן, ובתהּ קטרינה (נינה האגן).
בעת שהותו במערב גרמניה ביקר בירמן את המשטר המזרח גרמני רבות. השטאזי (המשטרה החשאית המזרח-גרמנית) ניסתה להתנקש בחייו מספר פעמים (באחת הפעמים באמצעות פגיעה בבלמים מכוניתו), וניסתה לפגוע בשמו הטוב (באחת הפעמים באמצעות ניסיון שלא צלח לפתותו על ידי קטינה) ולפגוע בו כלכלית.
כיום מתגורר בירמן בהמבורג ובצרפת, עם אשתו פמלה. הוא אב לעשרה ילדים, מהם שלושה במשותף לפמלה בירמן.
למשפחתו של בירמן קשרים הדוקים עם ישראל. מרבית ילדיו מבקרים בישראל לעיתים תכופות, וחלקם אף התנדבו בקיבוצים שונים. חלק מילדיו עוסקים גם הם במוזיקה. בנו בנימין הוא שדרן רדיו ותקליטן מפורסם, בתו מארי היא זמרת-שחקנית מחוננת, ובנו טיל כותב מוזיקה בגרמנית, באנגלית ובעברית.
בסדרת הרצאות שנתן בירמן בארץ בשנת 2006 הדגיש את תמיכתו בצד הישראלי בסכסוך הישראלי-ערבי. הוא העביר ביקורת חריפה על הגרמנים והאירופאים וטען שהשקפותיהם מושפעות על ידי מניעים אנטישמיים (כלפי הישראלים) וגזעניים (כלפי הערבים).
שיריו שתורגמו לעברית

רק מי שמשתנה נשאר נאמן לעצמו: שירים (תרגום: אנטיה איגר; עריכה: עמוס דולב), תל אביב: מכון גתה, [תשנ"א].
כמה שירים ברשת תרגום של אורי שני
הערות שוליים

↑  במקור הגרמני:

Berlin, du deutsche deutsche Frau
Ich bin dein Hochzeitfreier
Ach, deine Hände sind so rauh
von Kälte und von Feuer.
[...]
Berlin, du blonde blonde Frau
Ich bin dein kühler Freier
dein Himmel ist so hundeblau
.darin hängt meine Leier
↑  הרצאה שפורסמה בעיתון די צייט: Deutschland verrät Israel
| --- | --- |
בקרת זהויות :  NLI: 987007258629005171  PLWABN: 9810581059905606  BIBSYS: 90093948  BnF: cb11891997g (data)  CiNii: DA01047600  GND: 118510789  ICCU: RAVV080118  ISNI: 0000 0001 0931 8419  LCCN: n79060308  LNB: 000040982  MusicBrainz: a6a07c01-805f-4b2a-8ec4-69406a974f2d  NDL: 00620370  NKC: jn20000600863  NLA: 35018579  NLG: 110083  NLK: KAC201908068  NTA: 068480148  SELIBR: 218821  SUDOC: 026728133  Trove: 792978  VIAF: 108717279   WorldCat (עם VIAF): 108717279
וילי קאולי-סטיין

| --- | --- |

קאולי-סטיין, 2020
 לידה:  18 באוגוסט 1993 (בן 31) ספירויל שבקנזס, ארצות הברית
 עמדה:  סנטר
 גובה:  2.13
 מספר:  33
 מכללה:  אוניברסיטת קנטקי
 דראפט:  בחירה שישית, 2015 סקרמנטו קינגס
 קבוצות כשחקן
 2015–2019   2019–2020   2020–2022   2022–:  סקרמנטו קינגס   גולדן סטייט ווריורס   דאלאס מאבריקס   פילדלפיה 76'
 הישגים כשחקן
 חמישיית הרוקיז השנייה (2016)
וילי טריל קאולי-סטיין (באנגלית: Willie Trill Cauley-Stein; נולד ב-18 באוגוסט 1993) הוא כדורסלן אמריקאי המשחק בעמדת הסנטר, בקבוצת פילדלפיה 76' מליגת ה-NBA.
נעורים וקריירת מכללות

קאולי-סטיין נולד בעיירה הקטנה ספירויל שבקנזס, בנם של וילי קאולי ומרלן סטיין. שני הוריו היו שחקני כדורסל מצטיינים בתקופת לימודיהם במכללה, הם לא נישאו ונפרדו זמן קצר לאחר הולדת בנם. קאולי-סטיין גדל בבית הורי אמו בקנזס, הוא הצטיין בכדורסל ובפוטבול, אך ציוניו לא אפשרו לו להתקבל לקולג'. הוא עבר ללמוד בבית ספר גדול יותר המרוחק כחמש שעות נסיעה מהעיירה בה גדל. הוא נלקח תחת חסותו של ויל שילדס, שחקן פוטבול ב-NFL שבנו שיחק יחד עם קאולי-סטיין.
ב-2012 החל ללמוד באוניברסיטת קנטקי. בעונתו הראשונה בקבוצת הכדורסל של קנטקי שימש מחליפו של נרלנס נואל ולאחר פציעתו של נואל תפס את עמדת הסנטר הפותח. הוא רשם ממוצע של 8.3 נקודות, 6.2 ריבאונדים ו-2.1 חסימות למשחק ונבחר לחמישיית העונה בליגת ה-SEC אליה משתייכת קנטקי. בעונתו השנייה רשם ממוצע של 6.8 נקודות, 6.1 ריבאונדים ו-2.9 חסימות למשחק. הוא נבחר לחמישיית ההגנה של ה-SEC. בעונתו השלישית רשם ממוצע של 8.9 נקודות, 6.4 ריבאונדים ו-1.7 חסימות למשחק ונבחר על ידי איגוד המאמנים לשחקן ההגנה של השנה ב-NCAA. כמו כן נבחר לחמישיית העונה ב-NCAA.
קריירה מקצועית > סקרמנטו קינגס

בדראפט ה-NBA‏ 2015 נבחר במקום השישי על ידי סקרמנטו קינגס. הוא השיג במהלך העונה ממוצעים של 7.0 נקודות ו-5.3 ריבאונדים למשחק ונבחר לחמישיית הרוקיז השנייה של העונה.
קריירה מקצועית > גולדן סטייט ווריורס

ביולי 2019, לאחר 4 עונות בסקרמנטו, חתם על חוזה בגולדן סטייט ווריורס.
קריירה מקצועית > דאלאס מאבריקס

בינואר 2020, לאחר 41 משחקים בגולדן סטייט, הועבר קאולי-סטיין בטרייד לדאלאס מאבריקס בתמורה לבחירת דראפט עתידית. לקראת חידוש עונת 2019/2020 ב"בועה באורלנדו" הודיע שלא יצטרף למאבריקס, על מנת להיות לצד בת זוגו ההרה.
ב-15 בינואר 2022 שוחרר מהקבוצה כדי לפנות מקום בסגל להחתמת מרקיז כריס.
קריירה מקצועית > פילדלפיה 76

ב-24 בפברואר 2022 חתם על חוזה לעשרה ימים בפילדלפיה 76'.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015/2016 | סקרמנטו | 66 | 39 | 21.4 | 0.563 | 0.000 | 0.648 | 5.3 | 0.6 | 0.7 | 1.0 | 7.0 |
| 2016/2017 | סקרמנטו | 75 | 21 | 18.9 | 0.530 | 0.000 | 0.669 | 4.5 | 1.1 | 0.7 | 0.6 | 8.1 |
| 2017/2018 | סקרמנטו | 73 | 57 | 28.0 | 0.502 | 0.250 | 0.619 | 7.0 | 2.4 | 1.1 | 0.9 | 12.8 |
| 2018/2019 | סקרמנטו | 81 | 81 | 27.3 | 0.556 | 0.500 | 0.551 | 8.4 | 2.4 | 1.2 | 0.6 | 11.9 |
| 2019/2020 | גולדן סטייט | 41 | 37 | 22.9 | 0.560 | 0.000 | 0.614 | 6.2 | 1.5 | 1.1 | 1.2 | 7.9 |
| 2019/2020 | דאלאס | 13 | 2 | 12.1 | 0.689 | 0.000 | 0.556 | 4.6 | 0.8 | 0.3 | 0.8 | 5.2 |
| קריירה |  | 349 | 238 | 23.5 | 0.539 | 0.211 | 0.611 | 6.3 | 1.6 | 0.9 | 0.8 | 9.6 |
הערות שוליים

↑  קאולי-סטיין חותם על חוזה בגולדן סטייט, באתר הקבוצה, 8 ביולי 2019
↑  קאולי-סטיין נשלח בטרייד לדאלאס, באתר הקבוצה, 24 בינואר 2020
↑  קאולי-סטיין לא יצטרך למאבריקס באורלנדו, באתר tmz.com,‏ 26 ביוני 2020
וגינופלסטיקה

וגינופלסטיקה כל הליך כירורגי אשר מתבטא בבנייה או שחזור של הנרתיק. לפעמים וגינופלסטיקה נדרשת בעקבות טיפול או הסרה של גידולים ממאירים או מורסה ("אבצס"), על מנת לשחזר את המבנה והתפקוד הנורמלי של הנרתיק. וגינופלסטיקה משמשת גם לתיקון מומים מולדים של הנרתיק, השופכה והחלחולת. וגינופלסטיקה יכול לתקן הרחם, וצניחת הנרתיק. לעיתים קרובות, מבוצע הליך וגינופלסטי על מנת לתקן את הנרתיק והמבנים המצורפים שלה עקב טראומה.
שימושים רפואיים

להלן כמה מההתערבויות הכירורגיות שנכללות בגדר וגינופלסטיקה:
תיקון של שפכה קצרה
שחזור נרתיקי
שחזור הנרתיק באמצעות השתל או חומר תותבת
השעיית וייצוב הנרתיק באמצעות השתל או חומר תותבת
הפרדת השפכה, הנרתיק ומול הנרתיק
שימושים רפואיים > וגינופלסטיקה אצל ילדים

הליכים ספציפיים כוללים: הפחתת הדגדגן, "labiaplasty" (עיצוב שפתים), נורמליזציית המראה ויצירת הנרתיק, ייזמו להתרחבות הנרתיק.
ישנם חששות משמעותיים לזכויות אדם לגבי וגינופלסטיקה וניתוחים אחרים באיברי המין, אצל ילדים שאינם מבוגרים מספיק כדי להיות מוכנים להסכים, כלומר כדי להיות מספיק שפויים בהבעת הסכמתם, כולל דאגה לגבי התפקוד המיני לאחר הניתוח, ועל ההנחות של הטרונורמטיביות. אין הסכמה בקרב רופאים לגבי הצורך בהם, התזמון, השיטה או ההערכה.
וגינופלסטיקה משמש כחלק מסדרה של ניתוחים הדרושים לטיפול בנערות אלו, ונשים שנולדו עם שלפוחית השתן ממוקם מחוץ לבטן שלהן. לאחר הטיפולים, רוב הנשים מצליחות ללדת כשורה אך מצויות בסכנה לצניחת רחם.
סיכונים וסיבוכים

וגינופלסטיקה שחזורית אצל ילדים ומתבגרים נושאת סיכון לזיהום-על (superinfection).
אצל מבוגרים, שיעורים וסוגים של סיבוכים השתנו עם הווגינופלסטיקה של שינוי המין. נמק באזור הדגדגן היה 1-3%, נמק של ניתוח ייצור הנרתיק 3.7%–4.2% והתרחשות צפיפות הנרתיק תועדה ב-2%–10% מאלה שטופלו. צמצום פתח הנרתיק דווח ב-12%–15% מהמקרים. מבין דיווחי הצמצוצים האלו, 41% עברו ניתוח נוסף כדי לתקן את המצב ונמק של שני דשנים תוארה. קיר הנרתיק האחורי הוא סיבוך נדיר. כאב גניטלי דווח ב-4%–9%. צניחת הנרתיק נראתה ב-1%–2% של אנשים שהוקצו כזכר בלידה שעוברים ניתוחים אלה.
יכולת ריקון שלפוחית השתן הושפעה לאחר הליך זה, עם 13% דיווח על שיפור, 68% אמרו כי לא היה שינוי ו-19% דיווחו על הידרדרות מחמירה. אלה שדיווחו על תוצאה שלילית שחוו בהפסד שליטה בשלפוחית השתן ועל בריחת שתן היו 19%. דלקות בדרכי השתן התרחשו ב-32% מאלה שטופלו.
טכניקות

יצירת נרתיק לא-ניתוחית שימשה בעבר לטיפול בהיעדרות מולדת של הנרתיק. הנוהל הכרוך ביבשת מכשיר דמוי אוכף ושימוש בקצבים הגדלים בקוטר. ההליך נמשך כמה חודשים ולפעמים כואב ואפילו זה לא היה יעיל בכל מקרה.
גידולים (נדיר), ציסטות וגם מחיצות הנרתיק דורשים וגינופלסטיקה.
טכניקות > ניתוח שיקומי לאחר טיפול בסרטן

טיפול רדיולוגי בסרטן יכול לגרום הרס או שינוי של רקמות הנרתיק. וגינופלסטיקה מבוצעת לעיתים קרובות כדי לשחזר את הנרתיק ומבנים גיניטליים אחרים. במקרים מסוימים, התפקוד המיני הנורמלי יכול להיות משוחזר.
טכניקות > McIndoe - טכניקה כירורגית

התעלה נבנית באופן ניתוחי בין שלפוחית השתן ובין השופכה בחלק הקדמי של אזור האגן והחלחולת ("רקטום"). השתלת עור משמש מאזור אחר של גוף האדם. השתל מוסר מהירך, הישבן או אזור המפשעה. לאחר מכן הוא עטוף סביב תבנית ומונח בתוך התעלה המיוצרת באופן ניתוחי. חומרים אחרים היו בשימוש כדי ליצור את הציפוי החדש של הנרתיק, לרוב קרומי מי השפיר.
ראו גם

השחתת איבר המין הנשי
הקטנת שפתי הפות
הערות שוליים

↑  Shaw MBChB, Dorothy; Lefebvre MD, Guylaine; Bouchard MD, Celine; Shapiro MD, MHSc, Jodi; Blake MD, Jennifer; Allen MD, Lisa; Cassell MD, Krista (December 2013). "Female Genital Cosmetic Surgery" (PDF). Society of Obstetricians and Gynaecologists of Canada. Retrieved 2016-03-07 (ארכיון)
↑  S. Saraf; P. Saraf (2007). "McIndoe Vaginoplasty: Revisited". The Internet Journal of Gynecology and Obstetrics. Internet Scientific Publications. 6 (2). doi:10.5580/2137. ISSN 1528-8439. אורכב מ-המקור ב-2009-03-27. נבדק ב-2009-07-17.
ואדי דליה

| --- | --- |
אין תמונה חופשית
 מידע כללי
 שפך:  ואדי טלעת זערה 
 מדינות באגן הניקוז:  מדינה פלסטינית 
  (למפת דרום השומרון מוגדלת) ואדי דליה(למפת דרום השומרון רגילה) ואדי דליה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ואדי דליה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ואדי דליה
 
ואדי דליה (או נחל דליה) הוא נחל אכזב, הזורם מאזור כוכב השחר, יורד ממערב לנתיב הגדוד וזורם אל ואדי טלעת זערה.
בנחל זה נמצאת המערה הארוכה ביותר בשומרון, המכונה בערבית ערק א-נעסנא.
משלחת אמריקאית בראשות פאול לאפ שחפרה בשנות ה-70 מצאה במקום התיישבות נרחבת של מסתתרים מימי מרד בר כוכבא, וכן חרסים שלמים של תקופת הברונזה התיכונה.
בסוכות ה'תש"ם נערכה משלחת חקר וסקר למערות בוואדי, בידי חוג הנוער לחקר מערות בניהול ד"ר עמוס פרומקין מהמרכז לחקר המערות (אז, בבית ספר שדה עפרה). נמצא מוסתר אוצר של משכן (מקדש) כלקוליתי, הזהה במידה רבה לאוצר שנמצא גנוז בנחל משמר והמוצג כיום במרכז המבקרים של בית ספר שדה עין גדי. האוצר כלל מחתות נחושת, כתר מוקטן עם ראשי יעלים וחפצי פולחן אחרים. כמו כן נמצאו מטבעות מימי מרד בר-כוכבא בנפרד אך בסמוך. נמצאו גם סימני חפירות שוד מאסיביות.
שנה אחר כך נערכה חפירה מקצועית בידי אנשי המרכז, המערה מופתה, ונמצאו ממצאים נוספים.
במערת אבו שינגי שבנחל נמצאו בשנות ה-60 של המאה ה-20 בידי בדואים החונים במקום פפירוסים. אלו התבררו כמסמכים רשמיים שומרוניים כתובים ארמית בני המאה ה־4 לפנה"ס, ובהם השם סנבלט כשמו של מנהיג השומרונים שהתנגד לבניית המקדש מאות שנים קודם לכן, כמתואר בספר נחמיה ב.ד., ויחד עם תעודות המקדש ביב מורים על פולחן קדום לאלוהי ישראל מחוץ לירושלים, גם בימי הבית השני.
הערות שוליים

1 2 3  חנן אשל על החפירות במערת עראק א נעסנה והממצאים מימי בר כוכבא
↑  מערת ערק א-נעסנֶה באתר המרכז לחקר מערות
↑  על ערק א-נעסנה
↑  על "מערת א-דליה" והשומרונים באתר נערן
| --- | --- |
בקרת זהויות :  NLI: 987007563606405171  LCCN: sh98002320  VIAF: 315137982   WorldCat (עם VIAF): 315137982
וסילי שומוב

| --- | --- |

 לידה:  23 במרץ 1960 (בן 64) מוסקבה, ברה"מ 
 מוקד פעילות:  ארצות הברית 
 סוגה:  מוזיקת הגל החדש 
 סוג קול:  בריטון 
 שפה מועדפת:  רוסית, אנגלית 
 כלי נגינה:  גיטרה, גיטרה בס, כלי מקלדת 
 פרסים והוקרה:  Steppenwolf Award 
 www.centromania.com
 פרופיל ב-IMDb
 
וסילי ג'ררדוביץ' שומוב (ברוסית: Василий Герардович Шумов; נולד ב-23 במרץ 1960) הוא מוזיקאי, במאי סרטים קצרים ומפיק מוזיקלי רוסי-אמריקאי. הוא ידוע בעיקר בזכות להקתו סנטר (אנ'), שהוקמה בברית המועצות בסוף שנות ה-80, ובסיסה בלוס אנג'לס, ארצות הברית מאז 1990. שומוב יצר מוזיקה בסגנונות גל חדש, מוזיקה אלקטרונית ואוונגרד. במהלך הקריירה שלו, הוציא עשרה אלבומי סולו.
ביוגרפיה

וסילי שומוב הוא בנם של מריה אפלחובה וג'רארד שומוב. עם אשתו הראשונה נולד לו בנו הראשון, אנטון. עם אשתו השנייה, גודית', נולדו לו שני ילדים, אנג'ליקה וניקולאי.
דיסקוגרפיה > אלבומי סולו

1986: Мой район ‏(My District)
1990: Время три ‏(Time Three)
1992: Шумовидение. Песни Живых и Мертвых ‏(Noisevision. Songs of living and dead)
1992: Тектоника(к) (Tectonics)
1994: Голливудский Василек ‏(Vasilyok of Hollywood)
1997: Короли поэзии в трансе ‏(Kings of Poetry in Trance)
1998: Концерт в программе «Живая коллекция» (c группой «НТО Рецепт»)
2000: Музыка к 4 фильмам ‏(music for 4 films)
2000: Играй сам себя ‏(Play Itself)
2001: Анагра (Аналоговое Гражданство) (Anagra. Analogous Citizenship)
הערות שוליים

↑  Vasily Shumov: Russian musician (1960-) | Biography, Facts, Information, Career, Wiki, Life, peoplepill.com
| --- | --- |
בקרת זהויות :  LCCN: no98028183  MusicBrainz: 4434c033-e517-4f14-8a62-e5fdab819964  NKC: js2018993492  VIAF: 73466696   WorldCat (עם VIAF): 73466696
וילהלם שירמר

| --- | --- |

 לידה:  6 במאי 1802 ברלין, ממלכת פרוסיה 
 פטירה:  8 ביוני 1866 (בגיל 64) ניון, שווייץ 
 מקום לימודים:  האקדמיה הפרוסית לאמנות 
 הושפע על ידי:  וילהלם פרידריך שדו 
 
אוגסט וילהלם פרדיננד שירמר (בגרמנית: August Wilhelm Ferdinand Schirmer ‏6 במאי 1802 – 8 ביוני 1866) היה אמן נוף גרמני.
ביוגרפיה

שירמר נולד בברלין. כנער צייר שירמר פרחים במפעל החרסינה המלכותי. לאחר מכן הוא הפך לתלמידו של וילהלם פרידריך שדו באקדמיה בברלין, אך את לימוד האמנות שלו הוא חייב בעיקר לאיטליה. בשנת 1827 נסע לאיטליה, שם שהה שלוש שנים. הוא הפך לתלמידו של בן ארצו יוזף קוך, שצייר נוף היסטורי וקיבל השראה מוילהלם טרנר.
בשנת 1831 התבסס שירמר באולפן ציור בברלין. לאחר שובו לברלין הפך הסטודיו שלו תוך זמן קצר למוקד של קבוצת סטודנטים גדולה. במהלך תקופה זו עבד עם הנסיך הרמן פון פיקלר-מוסקאו לצורך האיורים בהתייחסותו לעיצוב נוף.
בין השנים 1839 עד 1865 היה פרופסור לנוף באקדמיה.
בשובו הביתה מנסיעה לאיטליה, נפטר וילהלם שירמר בניון שעל אגם ז'נבה ביוני 1866 בגיל 64. הוא נקבר בבית העלמין העתיק בסנט מתיו בשונברג ליד ברלין.
יצירה

מקומו של שירמר בתולדות האמנות הוא ייחודי. הרישומים שלו באיטליה היו יותר מציורים. הוא למד התבוננות בטבע במטרה לחבר נופים היסטוריים ופואטיים. עם השלמת מוזיאון העתיקות בברלין הגיעה ההזדמנות שלו. על קירות המוזיאון הוא צייר אתרים ומקדשים קלאסיים, והבהיר את האוספים בנוף שאליו הם נקשרו היסטורית.
מטרתו של שירמר הייתה להפוך את האמנות שלו לפרשנות הפואטית של הטבע והוא ראה את הטכניקה כמשנית לאידיאה. תמונותיו מושכות את הנפש על ידי הרעיונות שהם מגלמים, על ידי יופייה של הצורה, ההרמוניה של הקו, והמשמעות של אור וצבע. בנוף קונסטרוקטיבי זה מבקרים גרמנים מגלים, משמעות פנימית, סובייקטיבית, אידיאלית.
הערות שוליים

↑  Chisholm, Hugh, ed. (1911). "Schirmer, Friedrich Wilhelm". Encyclopædia Britannica (11th ed.). Cambridge University Press.
↑  Historische Commission bei der königl. Akademie der Wissenschaften, Allgemeine Deutsche Biographie, Bd. 54, 1., München/Leipzig: Duncker & Humblot, 1908, Allgemeine Deutsche Biographie, עמ' 28
| --- | --- |
בקרת זהויות :  GND: 119353040  ISNI: 0000 0000 8028 9254  LCCN: n96001300  RKD: 70577  ULAN: 500093464  VIAF: 35239518   WorldCat (עם VIAF): 35239518
וילהלמינה, נסיכת באדן

וילהלמינה, נסיכת באדן (גרמנית Wilhelmine von Baden‏, 21 בספטמבר 1788 - 27 בינואר 1836) הייתה אשתו של לודוויג השני, הדוכס הגדול של הסן.
ביוגרפיה

וילהלמינה נולדה ב-21 בספטמבר 1788 בקרלסרוהה, לקרל לודוויג, נסיך הכתר של באדן ולאמליה, נסיכת הסן-דרמשטדט, בתו של לודוויג התשיעי, רוזן הסן-דרמשטדט. בתחילה היה מדובר שווילהלמינה תתחתן עם לואי אנטואן, דוכס אנייה מבית בורבון, אולם עקב המהפכה הצרפתית נסוגה משפחתה מההצעה.
ב-19 ביוני 1804 התחתנה וילהלמינה עם בן דודה לודוויג, נסיך הכתר של הסן, אך הנישואים לא היו מוצלחים, ולאחר הולדת שלושת ילדיה הגדולים הם נפרדו. בשנת 1820 התיישבה וילהלמינה בטירת הייליגנברג, שם נפגשה בברון אוגוסט לודוויג פון סנארקלן דה גראנסי. וילהלמינה קיימה רומן עם הברון, וארבעת ילדיה הצעירים היו ממנו, אולם בעלה לודוויג השני הכיר בהם כילדיו, כדי להימנע מסקנדל.
בשנת 1830 מת חמיה לודוויג הראשון, הדוכס הגדול של הסן, ובעלה עלה לשלטון במקומו כלודוויג השני, הדוכס הגדול של הסן, וב-27 בינואר 1836 מתה וילהלמינה ברוזנהה.
משפחתה

ב-19 ביוני 1804 התחתנה וילהלמינה עם בן דודה לודוויג השני, הדוכס הגדול של הסן, ממנו נולדה לו 7 ילדים:
לודוויג (1806–1877).
בן נולד מת (1807).
קרל וילהלם לודוויג (1809–1877).
אמליה אליזבת לואיזה קרולינה פרדריקה וילהלמינה (1821–1826).
בת נולדה מתה (1822).
אלכסנדר לודוויג גיאורג פרידריך אמיל (1823–1888).
מקסימיליאנה וילהלמינה מריה (1824–1880).
וולף בליצר

| --- | --- |

וולף בליצר, 2015
 לידה:  22 במרץ 1948 (בן 76) אאוגסבורג, הרפובליקה הפדרלית של גרמניה 
 מדינה:  גרמניה גרמניה
 השכלה:  אוניברסיטת מדינת ניו יורק בבאפלו  בית הספר פול ה. ניץ ללימודים בין-לאומיים מתקדמים  אוניברסיטת ג'ונס הופקינס  האוניברסיטה העברית בירושלים  Kenmore West Senior High School 
 תקופת הפעילות:  מ-1972 
 מעסיק:  CNN, רויטרס, ג'רוזלם פוסט 
 קישורים חיצוניים
 פייסבוק:  WolfBlitzer
 טוויטר:  wolfblitzer
 אתר רשמי
 
וולף בליצר (באנגלית: Wolf Blitzer; נולד ב-22 במרץ 1948) הוא עיתונאי יהודי אמריקאי מרשת CNN ומגיש תוכניות פוליטיות מובילות ברשת, כגון "חדר מצב" ובעבר "מהדורה מאוחרת עם וולף בליצר". הוא שימש בעברו ככתב רויטרס בישראל וככתב ג'רוזלם פוסט בוושינגטון.